hotchpotch/miracl-hf-unified huggingface dataset:
การขโมยข้อมูล
การขโมยข้อมูล เป็นปรากฏการณ์ที่กำลังเพิ่มขึ้น โดยเกิดจากการที่ผู้ดูแลระบบและพนักงานออฟฟิศ ที่สามารถเข้าถึงเทคโนโลยี เช่น  คอมพิวเตอร์แบบตั้งโต๊ะ รวมไปถึงจำนวนที่เพิ่มขึ้นของอุปกรณ์พกพาที่สามารถเก็บข้อมูลดิจิทัล เช่น ยูเอสบีแฟลชไดรฟ์ ไอพอด และกล้องดิจิทัล โดยปกติแล้วพนักงานได้ใช้เวลาในการร่างสัญญา และข้อมูลของบริษัทที่เป็นความลับหรือมีลิขสิทธิ์ ดังนั้นเหล่าพนักงานอาจรู้สึกว่าพวกเขามีสิทธิ์บางส่วนต่อข้อมูลเหล่านั้น และอาจคัดลอก หรือ/และ ลบ บางส่วนของข้อมูลเหล่านั้นตอนออกจากบริษัท หรือแม้กระทั่งใช้ข้อมูลเหล่านั้นในทางผิดๆขณะถูกจ้าง บางครั้ง ลูกจ้างอาจเลือกที่จะใช้ความไว้วางใจในการเข้าถึงข้อมูลในทางที่ผิด และใช้ข้อมูลเหล่านั้นในการเปิดโปงการประพฤติที่ไม่เหมาะสมของผู้ว่าจ้าง จากมุมมองของสังคมแล้ว การกระทำแบบวิสเซิลโบลว์เออร์นั้นอาจถูกมองในทางบวก และยังถูกปกป้องโดยกฎหมายในบางเขตอำนาจศาลเช่นในสหรัฐอเมริกา
ในขณะที่องค์กรส่วนใหญ่ได้นำไฟร์วอลล์ และ มาใช้ มีไม่กี่องค์กรที่ที่คำนึงถึงอันตรายจากลูกจ้างซึงคัดลอกข้อมูลที่เป็นทรัพย์สิน และนำไปใช้เพื่อประโยชน์ส่วนตัวหรือเพื่อบริษัทอื่น ตัวอย่างที่พบได้โดยทั่วไปคือเมื่อพนักงานขายได้คัดลอกฐานข้อมูลการติดต่อของลูกค้าไว้เพื่อใช้ในอาชัพต่อไป ปกติแล้วนี่จะถือว่าเป็นการละเมิดสัญญาว่าจ้างอย่างชัดเจน
เชลซี แมนนิง เอ็ดเวิร์ด สโนว์เดน และ  การขโมยข้อมูลที่เป็นที่รู้จัก เป็นตัวอย่างของบุคคลที่อ้างตัวเองเป็นวิสเซิลโบลว์เออร์และทำการขโมยข้อมูล
คำว่า"การขโมยข้อมูล "จริงๆแล้วเป็นชื่อไม่เหมาะสม ด้วยความที่การขโมยข้อมูลนั้นไม่เหมือนกับการขโมยของโจร ตรงที่ข้อมูลที่ถูกขโมยนั้นเป็นการสร้างสำเนาโดยไม่ได้รับการอนุญาต และเจ้าของข้อมูลนั้นยังยังเข้าถึงข้อมูลได้
พิษนิวตรอน
พิษนิวตรอน () (หรือที่เรียกว่า ตัวซับนิวตรอน หรือ พิษนิวเคลียร์) เป็นสารที่มีภาคตัดขวางของการดูดซับนิวตรอนขนาดใหญ่ เพื่อใช้ในงานเช่นเครื่องปฏิกรณ์นิวเคลียร์ ในการใช้งานทั่วไปการดูดซับนิวตรอนมักจะเป็นผลกระทบที่ไม่พึงประสงค์ อย่างไรก็ตามวัสดุที่ดูดซับนิวตรอนได้ หรือที่เรียกว่ายาพิษ จะถูกสอดอย่างเจตนาเข้าไปในบางชนิดของเครื่องปฏิกรณ์นิวเคลียร์เพื่อลดระดับการเกิดปฏิกิริยาที่สูงของโหลดที่เกิดจากเชื้อเพลิงสดเริ่มต้นของพวกมัน บางส่วนของยาพิษเหล่านี้จะหมดสิ้นลงเมื่อพวกมันดูดซับนิวตรอนในระหว่างการดำเนินงานของเครื่องปฏิกรณ์ ขณะที่ส่วนอื่นของยาพิษจะค่อนข้างคงที่
การจับยึดนิวตรอนโดยผลผลิตฟิชชันครึ่งชีวิตสั้นจะถูกเรียกว่า การวางยาพิษเครื่องปฏิกรณ์ (); การจับยึดนิวตรอนโดยผลผลิตฟิชชันชีวิตยาวหรือเสถียรจะถูกเรียกว่า reactor slagging.
วอลเลย์บอลชายทีมชาติกินี
วอลเลย์บอลชายทีมชาติกินี () เป็นตัวแทนของประเทศกินี ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1961
ลาน (กลไก)
ลาน () เป็นสปริงที่ทำจากแถบโลหะขดเป็นม้วน
ใช้เป็นแหล่งจ่ายกำลังให้กลไกขนาดเล็ก เช่นนาฬิกา, ตัวตั้งเวลา, กล่องดนตรี, และของเล่นบางชนิด
โดยอาศัยคุณสมบัติการเก็บพลังงานของสปริง
ลานจะติดตั้งไว้ในกลไกโดยยึดปลายลานด้านนอกขดไว้กับที่ ส่วนตรงกลางจะเชื่อมกับแกนซึ่งจะส่งการหมุนไปยังกลไกที่ต้องการใช้งาน
และแกนเดียวกันนี้จะเชื่อมต่อออกมาภายนอกเครื่องเพื่อใช้เป็นจุดที่ผู้ใช้จะทำการไขลานด้วย, โดยเครื่องมือหรือของเล่นที่ใช้ลาน จะมีกลไกป้องกันการหมุนกลับอยู่ภายใน
เพื่อไม่ให้การไขลานไปหมุนกลไกกลับทิศจนเกิดความเสียหาย
เมื่อต้องการใช้งานเครื่อง ผู้ใช้จะทำการ"ไขลาน" โดยหมุนก้านภายนอกเครื่องซึ่งจะทำให้สปริงลานตึงตัว
เก็บสะสมพลังงานไว้, เมื่อผู้ใช้ปล่อยก้านหมุน ลานจะค่อยๆ คลายตัวกลับ ทำให้เกิดการหมุนทางทิศตรงข้าม
ส่งพลังงานไปให้กลไกในเครื่องทำงานอย่างต่อเนื่อง จนกระทั่งไม่มีแรงตึงเหลือในตัวลาน
วอลเลย์บอลชายชิงแชมป์แอฟริกา 1995
วอลเลย์บอลชายชิงแชมป์แอฟริกา 1995 () จัดขึ้นในเมืองตูนิส ประเทศตูนิเซีย ระหว่างวันที่ 13–21 ตุลาคม มี 6 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1997
วอลเลย์บอลชายชิงแชมป์แอฟริกา 1997 () จัดขึ้นในเมืองลากอส, ประเทศไนจีเรีย มี 8 ทีมที่เข้าร่วมการแข่งขันในครั้งนี้
วอลเลย์บอลชายชิงแชมป์แอฟริกา 1999
วอลเลย์บอลชายชิงแชมป์แอฟริกา 1999 () จัดขึ้นในเมืองไคโร, ประเทศอียิปต์ มี 6 ทีมที่เข้าร่วมการแข่งขันในครั้งนี้
การจับยึดนิวตรอน
การจับยึดนิวตรอน () เป็นปฏิกิริยานิวเคลียร์แบบหนึ่งที่ นิวเคลียสของอะตอม หนึ่งตัวและ นิวตรอน หนึ่งตัวหรือมากกว่ามีการชนกันและรวมเข้าด้วยกันทำให้เกิดเป็นนิวเคลียสตัวใหม่ที่หนักขึ้น เนื่องจากนิวตรอนไม่มีประจุไฟฟ้า พวกมันจึงสามารถแทรกตัวเข้าสู่นิวเคลียสได้ง่ายกว่าโปรตอนประจุบวก ซึ่งจะถูกไล่ออกไปโดยไฟฟ้าสถิต
การจับยึดนิวตรอนมีบทบาทสำคัญในการสังเคราะห์นิวเคลียสโดยรังสีคอสมิกของธาตุที่หนัก ในดวงดาว มันสามารถเกิดขึ้นในสองวิธี ได้แก่ กระบวนการอย่างรวดเร็ว (r-process) หรือกระบวนการอย่างช้า (s-process) นิวเคลียสของมวลที่มากกว่า 56 ไม่สามารถเกิดขึ้นจากปฏิกิริยานิวเคลียร์ความร้อนได้ (เช่นโดยนิวเคลียร์ฟิวชัน) แต่สามารถเกิดขึ้นได้โดยการจับยึดนิวตรอน
วอลเลย์บอลชายชิงแชมป์แอฟริกา 2001
วอลเลย์บอลชายชิงแชมป์แอฟริกา 2001 () จัดขึ้นในเมืองพอร์ตฮาร์คอร์ต, ประเทศไนจีเรีย มี 5 ทีมที่เข้าร่วมการแข่งขันในครั้งนี้
การกระตุ้นนิวตรอน
การกระตุ้นนิวตรอน () เป็นกระบวนการที่ นิวตรอน ไปเหนี่ยวนำให้เกิดกัมมันตภาพรังสีในวัสดุ และจะเกิดขึ้นเมื่อนิวเคลียสของอะตอมจับยึดนิวตรอนอิสระ กลายเป็นนิวเคลียสที่หนักกว่าและเข้าสู่สภาวะกระตุ้น นิวเคลียสที่ถูกกระตุ้นมักจะสลายตัวทันทีโดยการเปล่ง รังสีแกมมา หรือเปล่งอนุภาคเช่น อนุภาคบีตา อนุภาคแอลฟา ผลผลิตฟิชชัน และนิวตรอน (ในนิวเคลียร์ฟิชชัน) ดังนั้นกระบวนการของการจับยึดนิวตรอน แม้ว่าจะหลังจากการสลายตัวระดับกลางใด ๆ มักจะส่งผลให้เกิดผลผลิตจากการกระตุ้นที่ไม่เสถียร นิวเคลียสกัมมันตรังสีดังกล่าวสามารถแสดงครึ่งชีวิตในพิสัยตั้งแต่เศษส่วนขนาดเล็กของหนึ่งวินาทีจนถึงหลายปี
การกระตุ้นนิวตรอนเป็นวิธีที่พบบ่อยเท่านั้นที่สามารถเหนี่ยวนำวัสดุที่มีความเสถียรให้กลายเป็นสารกัมมันตรังสีโดยเนื้อแท้ของมันเอง วัสดุที่เกิดขึ้นตามธรรมชาติทั้งหมด รวมทั้งอากาศ น้ำและดินสามารถถูกเหนี่ยวนำ (กระตุ้น) โดย การจับยึดนิวตรอน ให้เปล่งกัมมันตภาพรังสีในปริมาณที่แตกต่างกัน โดยเป็นผลมาจากการผลิตไอโซโทปรังสีที่อุดมไปด้วยนิวตรอน บางอะตอมต้องใช้นิวตรอนมากกว่าหนึ่งตัวเพื่อให้มันกลายเป็นไม่เสถียร ซึ่งทำให้พวกมันยากขึ้นที่จะกระตุ้นเพราะความน่าจะเป็นของการจับยึดสองเท่าหรือสามเท่าโดยหนึ่งนิวเคลียสจะยากกว่าของการจับยึดเพียงครั้งเดียว ยกต้วอย่างเช่นน้ำ มันถูกสร้างขึ้นจากไฮโดรเจนและออกซิเจน ไฮโดรเจนต้องมีการจับยึดสองครั้งเพื่อให้บรรลุความไม่เสถียรเป็นไฮโดรเจน-3 (ทริเทียม) ในขณะที่ออกซิเจนธรรมชาติ (ออกซิเจน-16) ต้องจับยึดสามครั้งเพื่อให้กลายเป็นออกซิเจน-19 ที่ไม่เสถียร ดังนั้นน้ำค่อนข้างยากที่จะกระตุ้นเมื่อเทียบกับเกลือทะเล (โซเดียมคลอไรด์) ซึ่งอะตอมของทั้งโซเดียมและคลอรีนจะไม่เสถียรด้วยการจับยึดเพียงครั้งเดียวในแต่ละอะตอม ข้อเท็จจริงเหล่านี้ได้ตระหนักถึงตั้งแต่แรกที่ชุดทดสอบอะตอมใน Operation Crossroads ในปี 1946
เจฟฟรี่ บีลล์
เจฟฟรี่ บีลล์ () เป็นบรรณารักษ์และรองศาสตราจารย์ ที่หอสมุดออราเรีย ณ มหาวิทยาลัยโคโลราโด เดนเวอร์ เขาเป็นผู้วิจารณ์ขบวนการของสำนักพิมพ์แบบเปิด และเป็นที่รู้จักจากบล็อก ของเขาที่ชื่อว่า  การเข้าถึงวิชาการแบบเสรี ("Scholarly Open Access) "ซึ่งเฝ้าดู  "สำนักพิมพ์แบบเปิดที่ล่าเหยื่อ" ตามชื่อที่เขาตั้งขึ้นมาเอง
บีลล์ได้จบปริญญาตรีสาขาภาษาสเปน จากมหาวิทยาลัยแคลิฟอร์เนียสเตต นอร์ธริดจ์ (2525) รวมไปถึงสาขาภาษาอังกฤษจากมหาวิทยาลัยโอคลาโฮมาสเตต (2530) และวิทยาศาสตรมหาบัณฑิต สาขาบรรณารักษศาสตร์และสารนิเทศศาสตร์ จากมหาวิทยาลัยนอร์ทแคโรไลนา (2533) บีลล์ทำงานให้ของ" "จนถึงธันวาคม ปี 2555
บีลล์ได้กล่าวไว้ว่า "ต้นแบบที่ประสบความสำเร็จอย่างแท้จริงที่ผมเคยเห็น มีเพียงต้นแบบการจัดพิมพ์แบบดั้งเดิมเท่านั้น" ในเดือนธันวาคม ปี 2556 บีลล์เผยแพร่ข้อคิดเห็นใน "ทริบเปิ้ลซี"  ซึ่งเป็น โดยรวบรวมบทวิจารณ์ต่อสำนักพิมพ์แบบเปิดโดยรวมไว้ในข้อคิดเห็นนั้น เค้ามองว่าสำนักพิมพ์แบบเปิดนั้นเป็นเหมือน ซึ่งให้การสนับสนุนเป้าหมายที่จะ "หักล้มสำนักพิมพ์ที่แสวงหากำไร และทำให้สำนักพิมพ์ทางวิชาการเป็นวิสาหกิจเพื่อสังคม"
บีลล์เป็นที่รู้จักจากการสืบสวนของเขาเกี่ยวกับสำนักพิมพ์แบบเปิดที่ล่าเหยื่อซึ่งเป็นคำที่เค้าคิดขึ้นเอง เขาได้เผยแพร่บทวิเคราะห์จำนวนหนึ่งเกี่ยวกับสำนักพิมพ์แบบเปิดที่ล่าเหยื่อ เช่นที่เกี่ยวกับ  ใน "" เมื่อปี 2552 ทว่าความสนใจของเขาในวารสารเหล่านี้นั้นเริ่มต้นในปี 2551 ตอนที่เขาเริ่มได้คำร้องขอจำนวนมากให้เข้าร่วมกองบรรณาธิการจากวารสารทางวิชาการที่น่าสงสัย เขาได้กล่าวไว้ว่าเขานั้น "เกิดความสนใจทันที เนื่องจากอีเมลส่วนใหญ่นั้นเต็มไปด้วยการใช้ไวยากรณ์แบบผิดๆ" ตั้งแต่ปี 2552 เขาได้เป็นที่รู้จักและได้อัปเดตบัญชีรายชื่อที่เขารวบรวม "สำนักพิมพ์ทางวิชาการแบบเปิด ที่มีแนวโน้ม ความเป็นไปได้ หรือความน่าจะเป็นที่จะทำการล่าเหยื่อ" อย่างต่อเนื่อง บีลล์ได้ทำการประมาณว่าสำนักพิมพ์แบบเปิดที่ล่าเหยื่อตีพิมพ์ประมาณ 5-10% ของบทความวิชาการแบบเสรี ทั้งหมด และมีวารสารทางวิชาการอย่างน้อย 25 % ที่เข้าค่ายล่าเหยื่อ
ฟิลล์ เดวีส์ (Phil Davies) สังเกตว่า "บีลล์ได้กล่าวหาเกือบหนึ่งในห้าว่าเป็น 'สำนักพิมพ์ทางวิชาการแบบเปิด ที่มีแนวโน้ม ความเป็นไปได้ หรือความน่าจะเป็นที่จะทำการล่าเหยื่อ' แบบผิดๆจากลักษณะภายนอกอย่างเดียว" เขายังบอกอีกว่า เจฟฟรี่ บีลล์ ควรพิจารณาการบันทึกบัญชีรายชื่อใหม่โดยรอจนกว่าจะมีหลักฐานจึงค่อยเพิ่มรายชื่อ
ในเดือนกุมภาพันธ์ ปี 2556 สำนักพิมพ์แบบเปิดของ ศูนย์กลางสำหรับวิทยาศาสตร์และการศึกษาประเทศแคนาดาได้ส่งจดหมายหาบีลล์ มีความว่าการที่บีลล์ใส่ชื่อบริษัทของพวกเขาในบัญชีรายชื่อสำนักพิมพ์แบบเปิดที่น่าสงสัยนั้นเป็นความผิดฐานหมิ่นประมาท จดหมายยังบอกอีกว่าหากบีลล์ไม่ยอมถอนชื่อบริษัทออกจากรายชื่อของเขานั้น เขาจะถูกนำเนินทางตามกฎหมาย
ในเดือนพฤษภาคม ปี 2556 มีรายงานว่า  ซึ่งถูกจัดอยู่ในบัญชีรายชื่อของบีลล์เช่นเดียวกัน ได้ส่งจดหมายเตือนให้บีลล์ และบอกอีกว่าตั้งใจจะฟ้องร้องเรียกค่าเสียหายเป็นจำนวน 1 พันล้านดอลลาร์สหรัฐ OMICS ได้ระบุในจดหมายยาวหกหน้าว่าบล็อกของบีลล์นั้น "น่าขบขัน ไม่มีมูล ไม่เข้าเรื่อง" และ "เหมือนการประกาศความไม่เป็นมืออาชีพและความดื้อรั้น" บีลล์ได้บอกว่าจดหมายนั้น "เขียนอย่างชุ่ยๆ และเน้นไปทางขมขู่" เขายังกล่าวอีกว่าเขาคิดว่า "...จดหมายเป็นเหมือนความพยายามที่จะเบนความสนใจจากความเลวทรามของบทปฏิบัติจากบรรณาธิการของ OMICS"
การเพิ่มของระดับน้ำทะเล
มีการประมาณว่าการเพิ่มของระดับน้ำทะเลเฉลี่ยอยู่ระหว่าง +2.6 มิลลิเมตรถึง 2.9 มิลลิเมตร ± 0.4 มิลลิเมตรต่อปีนับแต่ปี 2536 นอกจากนี้ การเพิ่มของระดับน้ำทะเลยังเร่งขึ้นในปีหลัง ๆ ในระยะระหว่างปี 2413 ถึง 2547 มีการประมาณว่าระดับน้ำทะเลเฉลี่ยทั่วโลกเพิ่มรวม 195 มิลลิเมตร และ 1.7 มิลลิเมตร ± 0.3 มิลลิเมตรต่อปี โดยมีความเร่งของการเพิ่มของระดับน้ำทะเลสำคัญ 0.013 มิลลิเมตร ± 0.006 มิลลิเมตรต่อปีต่อปี ตามการศึกษาการวัดหนึ่งซึ่งมีตั้งแต่ปี 2493 ถึง 2552 การวัดเหล่านี้แสดงการเพิ่มของระดับน้ำทะเลเฉลี่ย 1.7 มิลลิเมตร ± 0.3 มิลลิเมตรต่อปีในช่วงนี้ โดยข้อมูลดาวเทียมแสดงการเพิ่ม 3.3 มิลลิเมตร ± 0.4 มิลลิเมตรต่อปีตั้งแต่ปี 2536 ถึง 2552 การเพิ่มของระดับน้ำทะเลเป็นหลักฐานกระแสหลักอย่างหนึ่งซึ่งสนับสนุนทัศนะว่าสภาพภูมิอากาศของโลกเพิ่งร้อนขึ้น ในปี 2557 การประเมินสภาพภูมิอากาศแห่งชาติของ USGCRP ทำนายว่าเมื่อถึงปี 2643 การเพิ่มของระดับน้ำทะเลเฉลี่ยจะอยู่ร่ะหว่าง 300 ถึง 1,200 มิลลิเมตรนับแต่วันที่มีการประเมินในปี 2557 อัตราการเพิ่มของระดับน้ำทะเลปัจจุบันเพิ่มเป็นประมาณสองเท่าเทียบกับอัตราการเพิ่มของระดับน้ำทะเลในคริสต์ศตวรรษที่ 20 ก่อนปี 2535
ในปี 2550 คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) แถลงว่า เป็นไปได้อย่างยิ่งว่าการร้อนขึ้นที่มนุษย์ชักนำมีส่วนให้ระดับน้ำทะเลเพิ่มที่สังเกตในครึ่งหลังของคริสต์ศตวรรษที่ 20 รายงานของ IPCC ปี 2556 (AR5) สรุปว่า "มีความเชื่อมั่นสูงว่าอัตราการเพิ่มของระดับน้ำทะเลเพิ่มระหว่างสองศตวรรษหลังสุด และเป็นไปได้ที่ GMSL (ระดับน้ำทะเลเฉลี่ยโลก) เร่งขึ้นนับแต่ต้นคริสต์ทศวรรษ 1900"
การเพิ่มของระดับน้ำทะเลสามารถมีอิทธิพลต่อประชากรมนุษย์ในพื้นที่ชายฝั่งและเกาะและสิ่งแวดล้อมธรรมชาติ เช่น ระบบนิเวศทะเลพอสมควร คาดว่าการเพิ่มของระดับน้ำทะเลจะดำรงต่อไปอีกหลายศตวรรษ มีการประมาณว่ามนุษย์ทำให้ระดับน้ำทะเลเพิ่มขึ้นแล้วประมาณ 2.3 เมตรต่ออุณหภูมิที่เพิ่มแต่ละองศาเซลเซียสภายใน 2,000 ปีข้างหน้า เนื่องจากมีความเฉื่อยต่ำ และเวลาสนองตอบนานสำหรับบางส่วนของระบบสภาพภูมิอากาศ มีการเสนอแนะว่า นอกจากการลดการปล่อยคาร์บอนไดอ็อกไซด์แล้ว การปฏิบัติระยะสั้นเพื่อลดการเพิ่มของระดับน้ำทะเล คือ การตัดการปล่อยแก๊สกักเก็บความร้อนอย่างมีเทนและละอองธุลีอย่างเขม่า
เส้นแบ่งเขตแดนไทย
เส้นแบ่งเขตแดนไทยและประเทศเพื่อนบ้าน คือเส้นสมมติที่กำหนดขึ้นระหว่างประเทศไทยและประเทศใกล้เคียง อันได้แก่ พม่า ลาว กัมพูชา และมาเลเซีย
เส้นแบ่งเขตแดนไทย - พม่ามีความยาวรวมกันทั้งสิ้น 2,401 กิโลเมตร ซึ่งประกอบไปด้วย
เส้นแบ่งเขตแดนไทย - ลาวมีความยาวรวมกันทั้งสิ้น 1,810 กิโลเมตร ซึ่งประกอบไปด้วย
เส้นแบ่งเขตแดนไทย - กัมพูชามีความยาวรวมกันทั้งสิ้น 798 กิโลเมตร ซึ่งประกอบไปด้วย
เส้นแบ่งเขตแดนไทย - มาเลเซียมีความยาวรวมกันทั้งสิ้น 647 กิโลเมตร ซึ่งประกอบไปด้วย
แฮนส์ เครสตีแยน กรัม
แฮนส์ เครสตีแยน โยแอคิม กรัม (; 13 กันยายน ค.ศ. 1853 – 14 พฤศจิกายน ค.ศ. 1938) เป็นนักวิทยาแบคทีเรียชาวเดนมาร์ก เกิดที่กรุงโคเปนเฮเกน เขาเป็นบุตรของเฟรดเรก แทร์เคิล ยูลียุส กรัม กับลุยเซอ เครสตีแยเนอ รอว์ลอน กรัมเรียนที่โรงเรียนนครบาลโคเปนเฮเกนและช่วยงานศาสตราจารย์ยาเพทุส สเตนสโตรป ต่อมาเขาเรียนวิชาแพทย์ที่มหาวิทยาลัยโคเปนเฮเกน ในปี ค.ศ. 1884 กรัมพัฒนาวิธีย้อมสีกรัม ซึ่งเป็นวิธีจำแนกแบคทีเรียออกเป็น 2 กลุ่มใหญ่ วิธีนี้ยังคงใช้มาจนถึงปัจจุบัน ระหว่างปี ค.ศ. 1891–1900 เขาดำรงตำแหน่งศาสตราจารย์ด้านเภสัชวิทยาและต่อมาดำรงตำแหน่งศาสตราจารย์ด้านการแพทย์ กรัมเกษียณตัวเองในปี ค.ศ. 1923 และเสียชีวิตในปี ค.ศ. 1938
แคว้นของประเทศอิตาลี
แคว้น () เป็นหน่วยการปกครองชั้นที่หนึ่งของประเทศอิตาลี ประกอบด้วย 20 แคว้น ในจำนวนนี้ 5 แคว้นเป็นแคว้นปกครองตนเองตามรัฐธรรมนูญ ในแต่ละแคว้น (ยกเว้นวัลเลดาออสตา) ถูกแบ่งเขตการปกครองเป็นหลายจังหวัด ในแต่ละแคว้นจะมีอำนาจการจัดการตนเองเท่าที่ตราไว้ในรัฐธรรมนูญแห่งสาธารณรัฐอิตาลี
ทางหลวงสหรัฐหมายเลข 33
ทางหลวงสหรัฐหมายเลข 33 () เป็นทางหลวงหนึ่งในระบบทางหลวงสหรัฐที่มีเส้นทางจากตะวันตกเฉียงเหนือ ไปยังตะวันออกเฉียงใต้ เป็นระยะทาง 709 ไมล์ (1,141 กิโลเมตร) จากตอนเหนือของรัฐอินดีแอนา ถึงเมืองริชมอนด์ รัฐเวอร์จิเนีย โดยตลอดเส้นทางผ่านรัฐโอไฮโอ และรัฐเวสต์เวอร์จิเนีย แม้ว่าเส้นทางส่วนใหญ่ที่เป็นเลขคี่จะเป็นแนวเหนือ-ใต้ แต่เกือบทั้งสายของทางหลวงหมายเลข 33 เป็นแนวตะวันออก-ตะวันตก ยกเว้นในรัฐอินดีแอนา ซึ่งเป็นแนวเหนือ-ใต้
ในปี ค.ศ. 2008 ปลายทางทิศเหนืออยู่ที่ทางหลวงสหรัฐหมายเลข 20 ทางตะวันออกเฉียงใต้ของเมืองเอลคาร์ต รัฐอินดีแอนา ส่วนปลายทางทิศตะวันออกอยู่ที่เมืองริชมอนด์ รัฐเวอร์จิเนีย เส้นทางในสมัยก่อนได้รับการขยายขึ้นไปทางทิศเหนือ ผ่านเมืองเซาท์เบนด์ รัฐอินดีแอนา ไปยังเมืองเซนต์โยเซฟ รัฐมิชิแกน บริเวณทะเลสาบมิชิแกน เมื่อถึงในรัฐเวอร์จิเนีย "ทางหลวงหมายเลข 33" มีเส้นทางต่อไปยังทิศตะวันออก ด้วยชื่อทางหลวงรัฐเวอร์จิเนียหมายเลข 33 ถึงสติงเรย์พอยต์ บริเวณอ่าวเชซาพีก ใกล้กับเดลตาวิลล์ มิดเดิลเซกซ์เคาน์ตี รัฐเวอร์จิเนีย
วุ่นวายสบายดี
วุ่นวายสบายดี เป็นนวนิยายไทย จากบทประพันธ์โดยนามปากกาของ "ชมัยภร แสงกระจ่าง" ถูกนำมาสร้างเป็นละครโทรทัศน์เมื่อปี พ.ศ. 2546 - 2547 แต่นำมาฉายในปี พ.ศ. 2555 ซึ่งล่วงเลยมาถึง 10 ปีเต็ม เขียนบทโทรทัศน์โดย สติณญา กำกับการแสดงโดย ธรธร สิริพันธ์วราภรณ์ ดำเนินงานโดย บริษัท บีอีซี - เทโร เอ็นเตอร์เทนเม้นท์ จำกัด ควบคุมการผลิตโดย สุพล วิเชียรฉาย นำแสดงโดย สราวุฒิ มาตรทอง, ศรีริต้า เจนเซ่น และนักแสดงชั้นนำอีกมากมาย ออกอากาศทุกวันจันทร์ - พฤหัสบดี เวลา 18.00 - 18.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 15 พฤษภาคม พ.ศ. 2555–30 สิงหาคม พ.ศ. 2555
เป็นเรื่องราวของนายสัตวแพทย์หนุ่มคนหนึ่ง ซึ่งดูเป็นคนที่เข้มแข็ง แข็งแรง แต่ก็หนีจากเรื่องวุ่นวายทั้งภายนอกและภายในไม่พ้น โดยบรรดาสัตว์น้องใหญ่ได้เป้นตัวกระตุ้นให้เกิดความวุ่นวาย และทำให้ความวุ่นวายเหล่านั้นขยายวงกว้างออกไป และก็เป็นบรรดาพวกสัตว์อีกเช่นกันที่ทำให้เรื่องต่างๆ คลี่คลายลงไป ผู้เขียนได้ใช้การเดินเรื่องที่น่าติดตาม และภาษาที่สนุก
ร่างรัฐบัญญัติงานวิจัย
ร่างรัฐบัญญัติงานวิจัย () รหัส 102 เอช.อาร์. 3699 (102 H.R. 3699) เป็นร่างรัฐบัญญัติซึ่งเสนอต่อสภาผู้แทนราษฎรสหรัฐอเมริกา ในคราวประชุม เมื่อวันที่ 16 ธันวาคม ปี 2554 ผู้เสนอคือ  (R-CA) ซึ่งเป็นสมาชิกสภาผู้แทนราษฎร และผู้ร่วมสนับสนุนคือ  (D-NY) ร่างรัฐบัญญัติมีบทบัญญัติห้ามออกซึ่งงานวิจัยที่รัฐบาลกลางให้ทุน ร่างรัฐบัญญัตินี้ยังจะมีผลเป็นการคว่ำ  ซึ่งบังคับให้งานวิจัยที่ใช้เงินทุนจากผู้เสียภาษีสามารถเข้าถึงได้ทางออนไลน์โดยปราศจากค่าใช้จ่าย หากออกกฎหมายนี้แล้ว ข้อมูลทางวิทยาศาสตร์จะถูกจำกัดอย่างมาก อนึ่ง มีการร่างรัฐบัญญัติทำนองเดียวกันนี้แล้วหลายครั้งด้วยกัน ทั้งในปี 2551 และ 2552 แต่ยังมิเคยตราเป็นกฎหมายสักฉบับ
ในวันที่ 27 กุมภาพันธ์  2555 แอ็ลเซอเฟียร์ สำนักพิมพ์รายใหญ่ ประกาศเลิกสนับสนุนร่างรัฐบัญญัตินี้ วันเดียวกันนั้น อิสสาและมาโลนีย์ออกแถลงการณ์ว่า จะไม่ผลักดันกระบวนการนิติบัญญัติเกี่ยวกับร่างกฎหมายฉบับนี้อีก
ร่างรัฐบัญญัติได้รับการสนับสนุนจาก Association of American Publishers (AAP) และ
ฝ่ายตรงข้ามได้เน้นย้ำผลกระทบต่อ สภาพพร้อมใช้งานสาธารณะขอผลงานวิจัยด้านชีวการแพทย์ เช่นที่ได้รับทุนจากเงินช่วยเหลือของสถาบันสุขภาพแห่งชาติ โดยบอกว่าภายใต้ร่างรัฐบัญญัตินี้ "ผู้เสียภาษีซึ่งเป็นผู้ออกเงินในการวิจัยจะต้องจ่ายเงินอีกครั้งเพื่ออ่านผลของการวิจัย" ไมค์ เทย์เลอร์จากมหาวิทยาลัยบริสตอลกล่าวว่าการปิดกั้นของการเข้าถึงงานวิจัยวิทยาศาสตร์อาจทำให้เกิด "การตายที่หลีกเลี่ยงได้ ในประเทศกำลังพัฒนา"  และ "ผลเสียต่อวิทยาศาสตร์อย่างไม่สามารถประเมินค่าได้" นอกจากนี้เขายังกล่าวอีกว่าผู้แทนทั้งสอง ได้แก่ อิสสา และ มาโลนีย์ นั้นมีแรงจูงใจจากเงินบริจาคที่ได้รับจากแอ็ลเซอเฟียร์
คำร้องทุกข์ออนไลน์ – ค่าความรู้– ซึ่งได้รับแรงบันดาลใจจากนักคณิตศาสตร์และผู้ครอบครองเหรียญฟิลด์สชาวอังกฤษที่ชื่อว่า  เพื่อเพิ่มความตระหนักต่อร่างรัฐบัญญัติ เพื่อเรียกรืองให้ลดราคาของวารสารทางวิชาการ และเพื่อส่งเสริมการเพิ่มจำนวนของการเข้าถึงข้อมูลอย่างเสรี  ได้รับการลงนามจากนักวิชาการมากกว่า 10,000 คน ผู้ลงนามสัญญาว่าจะถอนการสนับสนุนต่อวารสารแอ็ลเซอเฟียร์ ไม่ว่าจะเป็นทางการช่วยแก้ไข ทบทวน หรือส่งบทความ "จนกว่าทางบริษัทจะเปลี่ยนวิธีบริหาร" ในวันที่ 27 กุมภาพันธ์ 2555 แอ็ลเซอเฟียร์ได้ประกาศยกเลิกสนับสนุนร่างรัฐบัญญัติ โดยอ้างถึงความกังวลจากผู้ทบทวน ผู้เขียน และผู้แก้ไขวารสาร ขณะที่ผู้ร่วมลงชื่อในการคว่ำบาตรเฉลิมฉลองการถอนตัวของแอ็ลเซอเฟียร์จากร่างรัฐบัญญัติงานวิจัย แอ็ลเซอเฟียร์เองได้ปฏิเสธว่าการกระทำนี้เป็นผลมาจากการคว่ำบาตร และอธิบายว่าพวกเขาทำไปเพราะได้รับคำร้องขอจากนักวิจัยที่ไม่ได้มีส่วนร่วมกับการคว่ำบาตรครั้งนี้
วอลเลย์บอลชายชิงแชมป์แอฟริกา 2003
วอลเลย์บอลชายชิงแชมป์แอฟริกา 2003  () จัดขึ้นที่เมืองไคโร ประเทศอียิปต์ จัดแข่งขันตั้งแต่วันที่ 1 ถึง 6 สิงหาคม
วอลเลย์บอลชายชิงแชมป์แอฟริกา 2005
วอลเลย์บอลชายชิงแชมป์แอฟริกา 2005 จัดขึ้นที่เมืองไคโร ประเทศอียิปต์
วงกางเกง
วงกางเกง เป็นวงดนตรีแนวเพื่อชีวิต โดยมีสมาชิกในวง 5 คน คือ
จังหวัดชฟีแยนตือ-กชึช
ชฟีแยนตือ-กชึช () หรือ โฮลีครอสส์ () เป็นจังหวัดทางตอนกลางของประเทศโปแลนด์ มีเนื้อที่ทั้งหมด 11,711 ตารางกิโลเมตร และมีประชากรทั้งหมด 1,273,995 คน โดยมีเมืองหลักคือ กีแยลต์แซ
จังหวัดชฟีแยนตือ-กชึชก่อตั้งขึ้นเมื่อวันที่ 1 มกราคม ค.ศ. 1999 หลังจากที่รัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 ประกอบด้วยพื้นที่ของอดีตจังหวัดกีแยลต์แซ จังหวัดตแชนสตอคอวาภาคตะวันออก และจังหวัดตาร์นอบแชกภาคตะวันตก
จังหวัดชฟีแยนตือ-กชึชประกอบด้วย 32 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
จังหวัดชล็อนสก์
ชล็อนสก์ () หรือ ไซลีเซีย () เป็นจังหวัดทางตอนใต้ของประเทศโปแลนด์ มีเนื้อที่ทั้งหมด 12,333 ตารางกิโลเมตร และมีประชากรทั้งหมด 4,615,870 คน โดยมีเมืองหลักคือ คาโตวีตเซ
จังหวัดชล็อนสก์ก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดคาโตวีตเซ จังหวัดตแชนสตอคอวา และจังหวัดบีแยลสกอ-เบียวา
จังหวัดชล็อนสก์ประกอบด้วย 71 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
โรงเรียนนาโพธิ์พิทยาคม
โรงเรียนนาโพธิ์พิทยาคม ตั้งอยู่เลขที่ 99 หมู่ 8 ตำบลศรีสว่าง อำเภอนาโพธิ์ จังหวัดบุรีรัมย์ สังกัดสำนักงานเขตพื้นที่การศึกษามัธยมศึกษาเขต 32
โรงเรียนนาโพธิ์พิทยาคม เป็นโรงเรียนมัธยมศึกษา สังกัด สำนักงานเขตพื้นที่การศึกษามัธยมศึกษา เขต 32 กระทรวงศึกษาธิการ เป็นโรงเรียนมัธยมศึกษาขนาดกลาง เปิดทำการสอนเมื่อวันที่ 2 มิถุนายน 2520 ปัจจุบันทำการสอนตั้งแต่ระดับมัธยมศึกษาปีที่ 1-6 ตั้งอยู่เลขที่ 99 หมู่ 8 ตำบลศรีสว่าง อำเภอนาโพธิ์ จังหวัดบุรีรัมย์ โดยมีเนื้อที่ 75 ไร่ 1 งาน 86 ตารางวา ห่างจากที่ตั้งจังหวัดบุรีรัมย์ไปทางทิศเหนือ 80 กิโลเมตร อยู่ห่างจากอำเภอนาโพธิ์ 3 กิโลเมตร อยู่ห่างจากอำเภอหนองสองห้อง จังหวัดขอนแก่น 15 กิโลเมตร ห่างจากอำเภอเมืองพล จังหวัดขอนแก่น 38 กิโลเมตร
รักเหอะ
"รักเหอะ" เป็นซิงเกิลของบิ๊กแอส จากอัลบั้ม THE LION ประพันธ์เนื้อร้องโดย เหนือวงศ์ แต่งทำนองโดย พูนศักดิ์ จตุระบุล เรียบเรียงโดย บิ๊กแอส ออกจำหน่ายในวันที่ 16 พฤศจิกายน พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่
เป็นเพลงรักเนื้อหาแง่บวก เกี่ยวกับคู่รักที่เจอกันและฝ่าฟันกับเรื่องและปัญหาที่เจอไปด้วยกัน เลยเกิดเป็นคำว่า "รักเหอะ" คือให้รักเราเถอะ รับรองจะดูแลตลอดไม่ว่าจะเกิดอะไรขึ้น
ส่วนมิวสิควีดิโอนี้เผยแพร่ครั้งแรกในวันที่ 16 พฤศจิกายน พ.ศ. 2558 เวลา 20:00 น. กำกับมิวสิควิดีโอโดย หมู-ชยนพ บุญประกอบ เป็นเรื่องราวของคู่รักตัวใหญ่ที่ไม่ใช่คู่รักที่สวยหล่อ และยังมีน้องนน ชานน นักแสดงจากซีรีส์ฮอร์โมน วัยว้าวุ่น มาเล่นรับเชิญด้วย
เพลง "รักเหอะ" ติดอันดับสูงสุดที่ 11 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หน้ากากนางเอก
หน้ากากนางเอก เป็นละครโทรทัศน์แนวโรแมนติก-เมโลดราม่า ที่นำบทประพันธ์ดัดแปลงจากเค้าโครงเรื่อง มายารัญจวน กำกับการแสดงโดย บรรจง สินธนมงคลกุล ผลิตโดย บริษัท มอนทาจ เอ็นเตอร์เทนเม้นท์ จำกัด ในเครือ บริษัท โมจิโต้ เอ็นเตอร์เทนเม้นท์ จำกัด ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 20.15 - 21.15 น. เริ่มตอนแรกวันจันทร์ที่ 11 มกราคม พ.ศ. 2559
การแผ่รังสีจากนิวตรอน
การแผ่รังสีจากนิวตรอน () เป็น การแผ่รังสีโดยการแตกตัวเป็นไอออน ชนิดหนึ่งซึ่งประกอบด้วยกลุ่มนิวตรอนอิสระที่เป็นผลมาจากปฏิกิริยานิวเคลียร์ฟิชชันหรือปฏิกิริยานิวเคลียร์ฟิวชัน ปฏิกิริยาดังกล่าวจะทำให้มีการปลดปล่อยนิวตรอนอิสระจากอะตอม นิวตรอนอิสระเหล่านี้จะทำปฏิกิริยากับนิวเคลียสของอะตอมอื่น ๆ เพื่อก่อตัวเป็นไอโซโทปใหม่ซึ่งอาจเป็นผลให้มีการผลิตรังสี
บทความหลัก: แหล่งนิวตรอน
ดูเพิ่มเติม: หมวดหมู่: แหล่งนิวตรอน
นิวตรอนอาจถูกปล่อยออกมาจากนิวเคลียร์ฟิวชันหรือนิวเคลียร์ฟิชชัน หรือจาก ปฏิกิริยานิวเคลียร์ ที่แตกต่างกันใด ๆ เช่นจาก การสลายให้กัมมันตรังสี หรือปฏิกิริยาจากการปฏิสัมพันธ์กันของอนุภาค (เช่นจากรังสีคอสมิกหรือเครื่องเร่งอนุภาค) แหล่งนิวตรอนขนาดใหญ่เป็นของหายากและมักจะจำกัดอยู่ในอุปกรณ์ขนาดใหญ่เช่น เครื่องปฏิกรณ์นิวเคลียร์ หรือ เครื่องเร่งอนุภาค (เช่นแหล่งที่มาของนิวตรอนแบบ Spallation)
การแผ่รังสีจากนิวตรอนถูกค้นพบเป็นผลมาจากการสังเกตนิวเคลียสของเบริลเลียมที่ทำปฏิกิริยากับอนุภาคแอลฟา จึงเป็นการแปลงไปเป็นนิวเคลียสของคาร์บอนและปลดปล่อยนิวตรอนออกมาหนึ่งตัว, Be(α,n)C หรือ (Be + α = n + C) การรวมกันของตัวปล่อยอนุภาคแอลฟาและไอโซโทปที่มีความน่าจะเป็นของปฏิกิริยานิวเคลียร์ (α,n) ขนาดใหญ่ยังคงเป็นแหล่งที่มาของนิวตรอนที่พบบ่อย
นิวตรอนในเครื่องปฏิกรณ์นิวเคลียร์จะมีการแบ่งประเภทโดยทั่วไปเป็นนิวตรอนช้า (นิวตรอนความร้อน) หรือเป็น นิวตรอนเร็ว ขึ้นอยู่กับพลังงานของมัน นิวตรอนความร้อนจะมีการกระจายพลังงาน (การกระจายแบบ Maxwell-Boltzmann) ที่คล้ายกับกันก๊าซที่อยู่ในภาวะสมดุลทางอุณหพลศาสตร์ แต่จะถูกจับยึดได้ง่ายโดยนิวเคลียสของอะตอมและเป็นวิธีการเบื้องต้นที่องค์ประกอบทั้งหลายจะมีการกลายพันธ์ของอะตอม
เพื่อให้บรรลุปฏิกิริยาลูกโซ่ฟิวชั่นที่มีประสิทธิภาพ นิวตรอนที่ถูกผลิตในระหว่างฟิชชันจะต้องถูกจับยึดโดยนิวเคลียสที่ทำฟิชชันได้ จากนั้นก็ทำการแยกนิวเคลียสออก แล้วก็ปลดปล่อยนิวตรอนมากขึ้นไปอีก ในการออกแบบเครื่องปฏิกรณ์แบบฟิชชันส่วนมาก เชื้อเพลิงนิวเคลียร์จะไม่ถูกกลั่นให้ดีพอที่จะสามารถที่จะดูดซับนิวตรอนเร็วที่จะยืดยาวปฏิกิริยาลูกโซ่ฟิชชันให้ดำเนินการต่อไป และเนื่องจากมีการลดลงของ ภาคตัดขวาง ของนิวตรอนพลังงานสูง ดังนั้น ตัวหน่วงนิวตรอน จะต้องถูกนำมาใช้เพื่อชะลอความเร็วของนิวตรอนเร็วลงไปที่ความเร็วของนิวตรอนความร้อนเพื่อที่จะเปิดให้มีการดูดซึมที่เพียงพอ ตัวหน่วงนิวตรอนที่พบบ่อยได้แก่ แกรไฟท์, น้ำเบา (น้ำทั่วไป), และน้ำหนัก เครื่องปฏิกรณ์ไม่กี่ตัว (เครื่องปฏิกรณ์นิวเคลียร์แบบนิวตรอนเร็ว) และ อาวุธนิวเคลียร์ ทั้งหมดจะต้องพึ่งพานิวตรอนเร็ว ซึ่งจำเป็นต้องมีการเปลี่ยนแปลงบางอย่างในการออกแบบและในเชื้อเพลิงนิวเคลียร์ที่ใช้ องค์ประกอบของสาร เบริลเลียม จะเป็นประโยชน์อย่างยิ่งเนื่องจากความสามารถของมันในการทำหน้าที่เป็นตัวเบี่ยงเบนนิวตรอนหรือเลนส์ มันยอมให้มีการใช้วัสดุฟิสไซล์ในปริมาณที่น้อยกว่าและเป็นเบื้องต้นของการพัฒนาทางเทคนิคที่นำไปสู่​​การสร้าง ระเบิดนิวตรอน
นิวตรอนจากรังสีคอสมิก () เป็นนิวตรอนที่ผลิตจากรังสีคอสมิกในชั้นบรรยากาศหรือพื้นผิวของโลก และพวกที่ถูกผลิตในเครื่องเร่งอนุภาคสามารถมีพลังงานที่สูงอย่างมีนัยสำคัญกว่าพวกที่พบในเครื่องปฏิกรณ์ ส่วนใหญ่ของพวกมันจะกระตุ้นนิวเคลียสก่อนที่จะถึงพื้นดิน; ไม่กี่ตัวจะทำปฏิกิริยากับนิวเคลียสในอากาศ ปฏิกิริยากับ ไนโตรเจน-14 นำไปสู่การก่อตัวของ คาร์บอน-14 ที่ใช้กันอย่างแพร่หลายใน การหาอายุจากรังสีคาร์บอน
ระเบิดเถิดเทิงแดนเซอร์ทะลวงไส้
ระเบิดเถิดเทิงแดนเซอร์ทะลวงไส้ เป็นละครซิทคอมควบคู่กับเกมโชว์ซึ่งเป็นภาคต่อของรายการระเบิดเถิดเทิง ออกอากาศครั้งแรกวันที่ 7 กุมภาพันธ์ พ.ศ. 2559 และออกอากาศในชื่อชุดนี้เป็นครั้งสุดท้าย วันที่ 26 กุมภาพันธ์ พ.ศ. 2560 โดยระเบิดเถิดเทิงแดร็กคูล่าหารัก จะออกอากาศเป็นละครซิทคอมชุดถัดไป
สามีเจ๊หอยทอด พ่อบ้านใจกล้าที่โดนเจ๊หอยทอดด่าทุกวัน
รอบนี้ จะแบ่งเป็น 2 ทีมคือ ทีมแดง (มีหัวหน้าทีมคือ โหน่ง ชะชะช่า) และทีมน้ำเงิน (มีหัวหน้าทีมคือ เท่ง เถิดเทิง) ทีมละ 4 คน (ยกเว้นใน 2 ตอนแรกของรายการที่จะมีทีมละ 3 คน และตั้งแต่ตอนที่ 3 เป็นต้นไป จะมีทีมละ 4 ต่อ 3 คน ในกรณีที่ตอนนั้นไม่มีแขกรับเชิญ) โดยจะให้ผู้แข่งขันเลือกกันเองว่าจะอยู่ทีมของใคร
และตั้งแต่วันที่ 24 เมษายน 2559 ได้เปลี่ยนการแบ่งทีมเป็น ทีมสีแดงจะเป็นทีมผู้หญิง (มีสมาชิกคือโหน่ง/เก้า/พิม/ผัดไทย) ส่วนทีมสีน้ำเงินจะเป็นทีมผู้ชาย (มีสมาชิกคือเท่ง/โทนี่/ดาว/นง) 
ในกรณีที่เทปนั้นมีแขกรับเชิญ หากแขกรับเชิญเป็นผู้หญิงก็จะอยู่ทีมสีแดง หากแขกรับเชิญเป็นผู้ชายก็จะอยู่ทีมสีน้ำเงิน ซึ่งก็จะมีการเปลี่ยนแปลงสมาชิกและจำนวนผู้เล่นตามความเหมาะสม
หลังจากที่ผู้เข้าแข่งขันแบ่งทีมแล้ว ทั้งสองทีมจะต้องเลือกแผ่นป้ายจากทั้งหมด 4 แผ่นป้าย เพื่อแข่งขันเป่ายิ้งฉุบ โดยหลังแผ่นป้าย จะมีเครื่องหมาย กรรไกร ค้อน กระดาษ และป้ายหมัดทะลวงไส้ ที่สามารถเอาชนะป้ายอื่นได้ทั้งหมด ทีมที่เป่ายิ้งฉุบแพ้จะต้องเข้าไปเล่นในรอบโดมระเบิด
ทั้งสองทีมจะต้องเลือกแผ่นป้ายทั้ง 2 แผ่นป้าย โดยด้านหลังจะมีป้าย ต่อย กับ เต้น หลังจากเลือกป้ายแล้วให้ทั้ง 2 ทีมให้ส่งตัวแทนมาทำหน้าที่เป็นคนใบ้คำ โดยจะให้ ต่อย หรือ เต้น จนหมดเพลง จึงจะสามารถใบ้คำได้ 1 พยางค์ คนในทีมมีสิทธิ์ตอบได้คนละ 1 คำ หากตอบผิด ก็จะต้องต่อย หรือ เต้น ใหม่อีกครั้ง จนกว่าคนในทีมจะตอบถูก ทีมไหนใช้เวลามากที่สุดจะถือว่าแพ้ ก็จะต้องเข้าไปลุ้นในรอบโดมระเบิดต่อไป
ทั้งสองทีมจะต้องเลือกแผ่นป้ายทั้ง 2 แผ่นป้าย โดยด้านหลังจะมีคำใบ้ปริศนาที่จะต้องทายให้ถูก โดยให้ทั้ง 2 ทีมส่งตัวแทนออกมาทำภารกิจแต่ละสัปดาห์ โดยจะใบ้ได้ทีละ 1 พยางค์ และคนในทีมมีสิทธิ์ตอบได้คนละ 1 คำ หากตอบผิด ก็จะต้องทำภารกิจต่อ และจึงจะใบ้ได้อีกครั้ง จนกว่าคนในทีมจะตอบถูก ทีมไหนใช้เวลามากที่สุดจะถือว่าแพ้ ก็จะต้องเข้าไปลุ้นในรอบโดมระเบิดต่อไป
รอบนี้ จะมีแผ่นป้าย 12 แผ่นป้าย โดยจะมีจำนวนแผ่นป้ายต่าง ๆ ตามตารางด้านล่างนี้
และตั้งแต่เทปวันที่ 27 มีนาคม 2559 เป็นต้นมาได้มีการปรับจำนวนแผ่นป้ายตามตารางด้านล่างนี้
โดยความหมายของแผ่นป้ายต่าง ๆ จะมีดังนี้
ผู้ที่เข้าไปในโดมระเบิด จะต้องเลือกคันโยกระเบิดหมายเลข 1-5 ก่อนเข้าโดมระเบิด ถ้าหากโดนระเบิด เกมก็จะจบทันที แต่ถ้าหากยังไม่โดนระเบิด ผู้แข่งขันก็จะต้องออกมาเลือกแผ่นป้ายต่อไปอีก 1 แผ่นป้าย จนกว่าจะมีผู้โดนระเบิด
และตั้งแต่เทปวันที่ 24 เมษายน 2559 - ปัจจุบัน ได้มีการปรับช่วงโดมระเบิดใหม่ ในรอบนี้ทีมที่แพ้จะต้องเลือกแผ่นป้ายแต้มลูกเต๋า ใครมีแต้มน้อยที่สุด จะต้องเข้าโดมระเบิด
ผู้ที่เข้าไปในโดมระเบิด จะต้องเลือกแท่นปุ่มระเบิดหมายเลข 1 หรือ 2 ก่อนเข้าโดมระเบิด โดยจะมีแค่ โดน หรือ ไม่โดน เท่านั้น ซึ่งการกลับมาใช้รูปแบบนี้ที่เคยใช้ในสมัยระเบิดเถิดเทิงรุ่น3, ระเบิดเถิดเทิงลั่นทุ่ง,ระเบิดเที่ยงแถวตรง(ระยะแรกๆ) โดยรอบโดมระเบิดนี้มักจะมีการผิดกติกาบางเทปคือ มีการเข้าแทนกัน(ทั้งตั้งใจและไม่ได้ตั้งใจเข้า) หรือจะเป็นการกดปุ่มระเบิดผิด โดยที่ผู้ที่เข้าโดมระเบิดไม่ได้เลือกไว้ เพื่อเป็นการกลั่นแกล้งให้โดนระเบิด
เพลงเปิด-ปิดรายการ
เล่ห์ร้อยรัก
เล่ห์ร้อยรัก เป็นละครโทรทัศน์แนว โรแมนติก-คอมเมดี-ดราม่า ผลิตโดยบริษัท ยูม่า 99 จำกัด ของ ยุวดี ไทยหิรัญ นำแสดงโดย วรินทร ปัญหกาญจน์, เข็มอัปสร สิริสุขะ ละครเรื่องเล่ห์ร้อยรัก ออกอากาศทุกวันจันทร์-วันอังคาร เริ่มออกอากาศวันแรกวันที่ 26 มิถุนายน พ.ศ. 2555 - 13 สิงหาคม พ.ศ. 2555 ทางสถานีวิทยุโทรทัศน์ไทยทีวีสีช่อง 3 เวลา 20.30 น. - 22.45 น. บทประพันธ์โดย อรพิม บทโทรทัศน์โดย วิลักษณา กำกับการแสดงโดย คฑาเทพ ไทยวานิช
จังหวัดปอดลาแช
ปอดลาแช () หรือ พอดลาเคีย () เป็นจังหวัดทางตะวันออกเฉียงเหนือของประเทศโปแลนด์ มีเนื้อที่ทั้งหมด 20,187 ตารางกิโลเมตร และมีประชากรทั้งหมด 1,198,690 คน โดยมีเมืองหลักคือ เบียวิสตอค
จังหวัดปอดลาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดเบียวึสตอก จังหวัดวอมชา และจังหวัดซูเวากี
จังหวัดปอดลาแชประกอบด้วย 40 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
ดิ เอ็กซ์เพ็นเดเบิลส์ (ภาพยนตร์ชุด)
ดิ เอ็กซ์เพ็นเดเบิลส์ () เป็นภาพยนตร์ชุดแนวโลดโผน ปัจจุบันมีทั้งสิ้น 3 ภาค โดยแต่ละภาคเป็นเรื่องราวของ "ดิ เอ็กซ์เพ็นเดเบิลส์" กลุ่มทหารรับจ้างฝีมือดีที่ทำภารกิจต่าง ๆ
ดับเบิลโฟลด์
ดับเบิลโฟลด์ หอสมุดและการทำลายกระดาษ () คือ หนังสือสารคดีที่แต่งโดย  ซึ่งถูกตีพิมพ์ในเดือนเมษายน ปี 2544 บางส่วนของหนังสือถูกนำมาใส่ในนิตยสาร"" ฉบับเดือนกรกฎาคม ปี 2543 ถายใต้หัวข้อว่า "เส้นตาย การเดิมพันอันสิ้นหวังเพื่อรักษาอดีตของอเมริกา"  งานวิจัยที่ละเอียดถี่ถ้วนนี้ (มีอ้างอิงท้ายเรื่องถึง 63 หน้า และอ้างอิงถึง 18 หน้าในรูปแบบของหนังสือปกอ่อน) รายระเอียดของการสำรวจของเบเกร์เพื่อเปิดโปงชะตาของหนังสือและหนังสือพิมพ์นับพันเล่มและฉบับซึ่งมักถูกแทนที่หรือทำลายในยุครุ่งเรืองของไมโครฟิล์ม ในช่วง 2523 ถึง 2543 "ดับเบิลโฟลด์" เป็นชิ้นงานที่เป็นที่ถกเถียงและตั้งใจที่จะเอนเอียง เบเกอร์ยังกล่าวอีกว่า "นี่ไม่ใช่การรายงานผลอย่างยุติธรรม"
คำว่า "" หมายถึง การทดสอบที่บรรณารักษ์ และผู้บริหารการอนุรักษ์ใช้เพื่อวัดความเปราะบางและ "การใช้งาน" ของกระดาษ การทดสอบประกอบด้วยการพับมุมกระดาษของหนังสือหรือหนังสือพิมพ์ จากนั้นพับกลับไปอีกด้าน ทำอย่างนี้หนึ่งรอบเรียกว่าการทำดับเบิลโฟลด์หนึ่งครั้ง การกระทำนี้ถูกทำซ้ำจนกว่ากระดาษจะขาดหรือเกือบจะขาด การทดสอบนี้จะให้จำนวนของการพับ และถูกใช้โดยเจ้าหน้าที่หอสมุดเพื่อระบุจำนวนหนังสือในสถาบัน ที่มีความเปราะบาง ในบางกรณี สิ่งนี้ถูกทำเพื่อเป็นเหตุผลในการนำหนังสือออกจากชั้น หรือแทนที่หนังสือในชั้นในรูปแบบอื่น (ส่วนใหญ่โดยไมโครฟิล์ม) เบเกอร์บรรยายดับเบิลโฟลด์ว่า "...เป็นขยะและความบ้าคลั่ง หน้าหนังสือนั้นทำให้งอได้ง่าย และสร้างมาเพื่อให้โค้งงอ ไม่ใช่พับโอะริงะมิ" (หน้า 157)
ชื่อของบทใน "ดับเบิลโฟลด์ " ได้แก่ "การทำลายเพื่อรักษา" "มันอาจโหดร้าย"  "นักเลงและตุ๊ด" "หนังสือ 3.3 ล้านเล่ม 358 ล้านดอลล่า" และ " ไร้สาระที่สุด" ในหนังสือ เบเกอร์ต่อต้านการทำลายหนังสือและหนังสือพิมพ์โดยสถาบันซึ่งควรทำหน้าที่สงวน เขานำเสนอความตึงเครียดระหว่างการสงวนและการเข้าถึง สิ่งไหนควรมาก่อน หอสมุดควรสงวนหนังสือที่มีความบอบบางไว้ทั้งเล่ม หรือควรจะทำอย่างไรก็ได้เพื่อเพิ่มการเข้าถึงของหนังสือ เช่นโดยการบรรจุเป็นไฟล์ดิจิทัล หรือไมโครฟิล์มแม้บางครั้งจะต้องทำลายหนังสือ เบเกอร์อ้างว่าเป้าหมายเหล่านี้ไม่ต้องการข้อถกเถียง "ทำไมพวกเราไม่สามารถหาประโยชน์จากสำเนาดิจิทัลที่ใหม่และแพง และเก็บหนังสือที่มีคุณค่าทางประวัติศาสตร์ไว้บนชั้น อย่างที่มันเคยเป็น เพื่อขอบคุณหยากเหงื่อและความเที่ยงธรรมของบรรพบุรุษ" (หน้า 67)
รายชื่อตัวละครในดิ เอ็กซ์เพ็นเดเบิลส์
บทความนี้เกี่ยวกับรายชื่อตัวละครหลักในภาพยนตร์ชุด ดิ เอ็กซ์เพ็นเดเบิลส์ ตั้งแต่ภาค 1-3
กลุ่มแยกการเมือง
กลุ่มแยกการเมือง () เป็นกลุ่มปัจเจก เช่น พรรคการเมือง สหภาพการค้า หรือกลุ่มอื่นที่มีความมุ่งหมายทางการเมืองร่วมกัน กลุ่มแยกหรือพรรคการเมืองอาจมีกลุ่มแยกย่อยที่แตกเป็นส่วน ๆ "พรรคในพรรค" ซึ่งอาจเรียกว่าเป็นกลุ่มอำนาจ หรือกลุ่มออกเสียง สมาชิกของกลุ่มแยกจับมือกันเป็นวิธีบรรลุเป้าหมายเหล่านี้และผลักดันวาระและฐานะของพวกตนในองค์การหนึ่ง
กลุ่มแยกไม่จำกัดอยู่เฉพาะพรรคการเมืองเท่านั้น กลุ่มแยกสามารถและมักเกิดในกลุ่มใดก็ได้ที่มีเป้าหมายหรือความมุ่งหมายทางการเมืองบางอย่าง
บางทีคำ "faction" ในภาษาอังกฤษยังใช้เป็นไวพจน์ของพรรคการเมืองได้ในระดับหนึ่ง แต่ "ด้วยความหมายน่าอดสู โดยสื่อการกล่าวหาว่ามีจุดหมายปลายทางเห็นแก่ตัวหรือก่อภัย หรือมีวิธีที่ไม่สงบหรือไม่สำนึกผิดชอบ" ตามพจนานุกรมภาษาอังกฤษออกซฟอร์ด
จังหวัดปอมอแชซาคอดแญ
ปอมอแชซาคอดแญ () หรือ เวสต์พอเมอเรเนีย () เป็นจังหวัดทางตะวันตกเฉียงเหนือของประเทศโปแลนด์ มีเนื้อที่ทั้งหมด 22,892 ตารางกิโลเมตร และมีประชากรทั้งหมด 1,721,405 คน โดยมีเมืองหลักคือ ชแชชิน
จังหวัดปอมอแชซาคอดแญก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดชแชชินและจังหวัดกอชาลิน
จังหวัดนี้เคยเป็นส่วนหนึ่งของประเทศเยอรมนี และในปี ค.ศ. 1945 เมื่อสิ้นสุดสงครามโลกครั้งที่สอง ประเทศโปแลนด์จึงได้รับดินแดนส่วนนี้มา
จังหวัดปอมอแชซาคอดแญประกอบด้วย 64 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
ซันซิล
ซันซิล () เป็นผลิตภัณฑ์บำรุงเส้นผม อยู่ในเครือบริษัทยูนิลีเวอร์ วางจำหน่ายครั้งแรกในปี ค.ศ. 1954 ในสหราชอาณาจักร บริษัท ยูนิลีเวอร์ ไทย โฮลดิ้ง จำกัด ได้นำเข้าและเป็นตัวแทนจำหน่าย ในตลาดสินค้าอุปโภคบริโภค มีส่วนแบ่งทางการตลาดอยู่ที่ 7.9% (ข้อมูลเมื่อวันที่ 1 กุมภาพันธ์ พ.ศ. 2558)
วรรณปิยะ ออมสินนพกุล
วรรณปิยะ ออมสินนพกุล (ชื่อเล่น : กวาง) เป็นนักแสดง นางแบบ ชาวจังหวัดเลย และได้รับตำแหน่งรองชนะเลิศในรายการ เดอะเฟซไทยแลนด์ ซีซัน 2 ได้เซ็นสัญญากับ กันตนา ใน พ.ศ. 2559
วรรณปิยะเกิดวันที่ 23 ตุลาคม พ.ศ. 2534 ที่ อำเภอเมืองเลย จังหวัดเลย เป็นบุตรของ นายกิติพัฒน์ ออมสินนพกุล และ นางลำไย พรหมศิริ สำเร็จศึกษาระดับประถมศึกษาที่โรงเรียนเมืองเลย อำเภอเมืองเลย จังหวัดเลย ศึกษาระดับมัธยมศึกษาตอนต้นที่ โรงเรียนเลยพิทยาคม อำเภอเมืองเลย จังหวัดเลย เมื่อกวางเรียนอยู่ชั้นมัธยมศึกษาปีที่ ๔ ครอบครัวจึงได้ย้ายมาอยู่ที่ อำเภอเมืองขอนแก่น จังหวัดขอนแก่น ครอบครัวทำธุรกิจส่วนตัว ขายเครื่องสำอาง ชื่อ สามสาวบิวตี้ ประตูน้ำขอนแก่น มีพี่น้องทั้งหมด 3 คน ชื่อ ฝน , ฝ้าย เป็นผู้หญิงทั้งหมด โดยกวางเป็นน้องสาวคนเล็กของครอบครัว กวางเคยมีผลงานในวงการบันเทิงมาแล้วมากมาย อาทิ งานถ่ายแบบต่าง ๆ , ผ่านเข้ารอบ 10 คนสุดท้าย ในเวทีการประกวด "Thai Supermodel Contest 2012" และได้รับตำแหน่ง "Photogenic Model 2012", เคยเป็น"ผู้ประกาศรายการ ทางช่อง 7" ในปี พ.ศ. 2557 ถึง พ.ศ. 2558 เป็นนางเอกมิวสิควิดีโอเพลงรังเกียจไปแล้ว ของ วิด ไฮเปอร์ อาร์ สยาม นอกจากนี้ยังเคยรับบทตัวประกอบในละครเรื่องปีกมงกุฎ ทางช่อง 7
ในปี 2558 กวางได้เข้าร่วมแข่งขันในรายการ เดอะเฟซไทยแลนด์ ซีซัน 2 โดยได้ผ่านเข้ารอบ 15 คน เป็นลูกทีมของเมนเทอร์ คริส หอวัง และได้รับตำแหน่งรองชนะเลิศ ได้เซ็นสัญญากับ กันตนา ใน พ.ศ. 2559
สำเร็จการศึกษาในระดับมัธยมศึกษาจาก "โรงเรียนขอนแก่นวิทยายน" และระดับปริญญาตรีจาก"มหาวิทยาลัยขอนก่น คณะมนุษยศาสตร์และสังคมศาสตร์ เอกภาษาจีน" เมื่อวันจันทร์ที่ 1 ธันวาคม พ.ศ. 2557
เจน รัสเซลล์
เออร์เนสติ เจน เจอราลดีน รัสเซลล์ (; 21 มิถุนายน 1921 – 28 กุมภาพันธ์ 2011) เป็นนักแสดงชาวอเมริกัน และเป็นหนึ่งในดาราของฮอลลีวูดที่เป็นสัญลักษณ์ทางเพศที่ได้รับความนิยมในคริสต์ทศวรรษ 1940 และ 1950
ในปี 1943 รัสเซลล์ย้ายจากมิดเวสต์ไปแคลิฟอร์เนีย ซึ่งทำให้เธอได้มีบทบาทในภาพยนตร์คาวบอยเรื่องแรก "The Outlaw" ในปี 1953 เธอมีผลงานที่สร้างชื่อเสียงที่สุดคือการร่วมงานกับ มาริลีน มอนโร ในภาพยนตร์เรื่อง "Gentlemen Prefer Blondes" นอกจากการแสดงแล้ว รัสเซลล์ยังเคยผันตัวไปเข้าวงการเพลง โดยตั้งวงดนตรีแนวกอสเปล และออกซิงเกิลฮิตออกมาในช่วงกลางคริสต์ทศวรรษ 1950 จากนั้นเธอหันมาให้ความสนใจเกี่ยวกับศาสนา โดยก่อตั้งกลุ่ม "ฮอลลีวูดคริสเตียนกรุป" สอนไบเบิลให้คนในวงการที่บ้านของเธอเอง โดยเธอยังประสบความสำเร็จในการเล่นซีรีส์เรื่อง "Praise the Lord" อีกด้วย รัสเซลล์แสดงภาพยนตร์ 20 เรื่อง ตลอดอาชีพการแสดงของเธอและได้ทำงานในวงการเพลงเป็นพักๆ ก่อนที่จะเข้าสู่วงการละครเวทีในคริสต์ทศวรรษ 1970
รัสเซลล์ได้รับรางวัลจากหลายสถาบันสำหรับความสำเร็จของเธอในภาพยนตร์รวมทั้งเธอยังได้ประทับฝ่ามือและรอยเท้าที่โรงละครจีนเกราแมน และมีดาวจารึกชื่อในฮอลลีวูดวอล์กออฟเฟม
รายชื่อผลิตภัณฑ์ของซันซิล
ผลิตภัณฑ์ดูแลเส้นผม ซันซิล เป็นแชมพู,ครีมนวดผม,ทรีทเมนต์,ลีฟออน,เซรั่ม จากบริษัท ยูนิลีเวอร์ ไทย เทรดดิ้ง จำกัด ทั้งหมดสูตรผมสวยตาลางนิ้ว
ไฮเปอร์สเปซ (บันเทิงคดีแนววิทยาศาสตร์)
ไฮเปอร์สเปซ () หรือห้วงอวกาศขั้นสูง เป็นวิธีการเดินทางประเภทหนึ่งที่มักพบในวรรณกรรมวิทยาศาสตร์ ส่วนใหญ่ถูกอธิบายว่าเป็นพื้นที่อวกาศ (space) อีกอันหนึ่งซึ่งมีอยู่ควบคู่ไปกับอวกาศของเรา สามารถเข้าถึงได้ผ่านทางสนามพลังงานหรืออุปกรณ์บางอย่าง การเดินทางในไฮเปอร์สเปซมักมีความเร็วมากกว่าการเดินทางในอวกาศปกติอย่างมากถึงระดับความเร็วเหนือแสง
นิวเบีย
นิวเบีย หรือ นูเบีย () เป็นภูมิภาคตามแม่น้ำไนล์ซึ่งปัจจุบันอยู่ในประเทศซูดานตอนเหนือ และประเทศอียิปต์ตอนใต้ เป็นอารยธรรมแรก ๆ ในแอฟริกาตะวันออกเฉียงเหนือโบราณ โดยสามารถสืบย้อนประวัติศาสตร์มาแต่ 2,000 ปีก่อนคริสต์ศักราชเป็นต้นมา (ผ่านสิ่งก่อสร้างและสิ่งประดิษฐ์นิวเบีย ตลอดจนบันทึกลายลักษณ์จากอียิปต์และโรม) และเป็นที่ตั้งของจักรวรรดิแห่งหนึ่งของแอฟริกา มีราชอาณาจักรนิวเบียขนาดใหญ่จำนวนหนึ่งตลอดสมัยหลังคลาสสิก ราชอาณาจักรแห่งสุดท้ายล่มสลายใน ค.ศ. 1504 เมื่อนิวเบียถูกแบ่งระหว่างอียิปต์กับรัฐสุลต่านเซนนาร์ ส่งผลให้ประชากรนิวเบียจำนวนมากถูกกลืนเข้ากับวัฒนธรรมอาหรับ นิวเบียกลับไปรวมกับอียิปต์ออตโตมันอีกครั้งในคริสต์ศตวรรษที่ 19 และอยู่ในราชอาณาจักรอียิปต์ตั้งแต่ ค.ศ. 1899 ถึง ค.ศ. 1956
ชื่อนิวเบียแผลงมาจากชื่อชาวโนบา เป็นชนร่อนเร่ที่ตั้งถิ่นฐานในพื้นที่ในคริสต์ศตวรรษที่ 4 หลังจากราชอาณาจักรเมโรเอล่มสลาย ชาวโนบาพูดภาษาตระกูลไนโล-สะฮาราภาษาหนึ่งซึ่งเป็นบรรพบุรุษของภาษานิวเบียเก่า ภาษานิวเบียเก่าใช้ในเอกสารทางศาสนาเป็นส่วนใหญ่ตั้งแต่คริสต์ศตวรรษที่ 8 ถึง 15 ก่อนคริสต์ศตวรรษที่ 4 และตลอดสมัยโบราณคลาสสิก นิวเบียมีชื่อเรียกว่า คุช หรือที่ชาวกรีกสมัยคลาสสิกเรียกรวมกับพื้นที่ข้างเคียงในชื่อ ไอทีโอปีอา ("เอธิโอเปีย")
อีดีเอส เอฟวิเดย์ สเตชั่น
88.5 อีดีเอส เอฟวี่เดย์ สเตชัน ผลิตโดย บริษัท สตูดิโอ 888 จำกัด ออกอากาศทางสถานีวิทยุเสียงจากทหารเรือ (ชื่อย่อ: ส.ทร.) ระบบเอฟเอ็ม ความถี่ 88.5 เมกะเฮิร์ตซ์ เริ่มตั้งแต่วันศุกร์ที่ 1 มกราคม พ.ศ. 2559 เวลา 00.00 น. เป็นต้นมา จนถึงปัจจุบัน
EDS Everyday Station ออกอากาศอย่างเป็นทางการเมื่อวันที่ 1 มกราคม 2559 ภายใต้การดูแลของ หัทยา วงษ์กระจ่าง หรือ ดีเจเปิ้ล อดีตดีเจชื่อดังโดยบริษัท สตูดิโอ 888 ได้รับสัมปทานคลื่น 88.5 ต่อจาก สบายดีเรดิโอ คลื่นวิทยุภายใต้การดูแลของบริษัท อาร์ สยาม ค่ายเพลงในเครือ บริษัท อาร์เอส จำกัด (มหาชน) ที่หมดสัมปทานไปเมื่อวันที่ 31 ธันวาคม 2558
ช่วงวันที่ 1 มกราคม - 14 กุมภาพันธ์ 2559 ทางคลื่นออกอากาศโดยไม่มีดีเจมาเปิดเพลงจนกระทั่งวันที่ 15 กุมภาพันธ์ 2559 จึงได้มีดีเจมาดำเนินรายการและคอยเปิดเพลง
จังหวัดปอตการ์ปาแช
ปอตการ์ปาแช () หรือ ซับคาร์เพเทีย () เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 17,846 ตารางกิโลเมตร และมีประชากรทั้งหมด 2,129,951 คน โดยมีเมืองหลักคือ เชชูฟ
จังหวัดปอตการ์ปาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดเชชูฟ จังหวัดปแชมึชล์ จังหวัดกรอสนอ และบางส่วนจากจังหวัดตาร์นุฟ และจังหวัดตาร์นอบแชก
จังหวัดปอตการ์ปาแชประกอบด้วย 50 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
ประสูตร รัศมีแพทย์
พลเอก ประสูตร รัศมีแพทย์ (เกิด 4 กุมภาพันธ์ พ.ศ. 2499) ตุลาการศาลทหารสูงสุด, รองผู้บัญชาการทหารสูงสุด , สมาชิกสภาปฏิรูปแห่งชาติ (ด้านพลังงาน), กรรมการและเหรัญญิก มูลนิธิอุทยานราชภักดิ์ ,
จบการศึกษาจากโรงเรียนเตรียมทหาร รุ่น 14 (ตท.14) รุ่นเดียวกับ พลอากาศเอก ตรีทศ สนแจ้ง ผู้บัญชาการทหารอากาศ, นาวาอากาศเอก วีระยุทธ ดิษยะศริน และเข้ารับการศึกษาต่อที่โรงเรียนนายร้อยพระจุลจอมเกล้า รุ่นที่ 25 (จปร.25) รุ่นเดียวกับ พลเอก อุดมเดช สีตบุตร รัฐมนตรีช่วยว่าการกระทรวงกลาโหม, พลเอก ธีรชัย นาควานิช ผู้บัญชาการทหารบก, พลเอก นิพัทธ์ ทองเล็ก อดีตปลัดกระทรวงกลาโหม, พลเอก สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ
- พลเอก ประสูตร รัศมีแพทย์ ได้รับการแต่งตั้งเป็น สมาชิกสภาปฏิรูปแห่งชาติ ด้านพลังงาน ในรัฐบาลของ พลเอกประยุทธ์ จันทร์โอชา นายกรัฐมนตรี ในวันที่ 2 ตุลาคม พ.ศ. 2557
จังหวัดมาซอฟแช
มาซอฟแช () หรือ แมโซเวีย () เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 35,558 ตารางกิโลเมตร และมีประชากรทั้งหมด 5,301,760 คน โดยมีเมืองหลักคือวอร์ซอ
จังหวัดมาซอฟแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดวอร์ซอ จังหวัดปวอตสก์ จังหวัดแชคานุฟ จังหวัดออสตรอแวงกา จังหวัดแช็ดลต์แซ และจังหวัดราดอม
จังหวัดมาซอฟแชประกอบด้วย 85 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
บรรพบุรุษ
บรรพบุรุษ คือ บิดาหรือมารดา หรือบิดาหรือมารดาของบรรพบุรุษ (คือ ปู่ย่าตายาย ทวด เทียด ขึ้นไป) บรรพบุรุษคือ "บุคคลใดซึ่งผู้หนึ่งสืบเชื้อสายมา ในทางกฎหมาย คือ บุคคลที่ยกมรดกให้"
ปัจเจกบุคคลสองคนมีความสัมพันธ์ทางพันธุกรรมหากผู้หนึ่งเป็นบรรพบุรุษของอีกผู้หนึ่ง หรือแต่ก่อนมีบรรพบุรุษร่วมกัน ในทฤษฎีวิวัฒนาการ สปีชีส์ซึ่งมีบรรพบุรุษทางวิวัฒนาการร่วมเรียกว่า ผู้สืบเชื้อสายร่วม (common descent) ทว่า มโนทัศน์นี้ไม่ใช้กับแบคทีเรียหรือสิ่งมีชีวิตบางชนิดที่สามารถถ่ายทอดยีนในแนวราบ
หากสมมติว่าบรรพบุรุษของทุกคนบนโลกไม่มีความเกี่ยวข้องกัน โดยปัจเจกบุคคลมีบรรพบุรุษ 2 คนในชั่วคนที่ "n" ก่อนหน้าเขา และมีบรรพบุรุษทั้งสิ้นประมาณ 2 คนใน "g" ชั่วคนก่อนหน้าเขา ทว่า ในทางปฏิบัติชัดเจนว่าบรรพบุรุษมนุษย์ส่วนใหญ่ (และสปีชีส์อื่นทั้งหมด) มีความสัมพันธ์กันแบบทวีคูณ พิจารณา "n" = 40 สปีชีส์มนุษย์มีมากกว่า 40 ชั่วคน แต่จำนวน 2 หรือประมาณ 1 ล้านล้าน มีมากวก่าจำนวนมนุษย์ที่เคยมีชีวิตอยู่มาก
บางวัฒนธรรมที่การเคารพนับถือบรรพบุรุษ ทั้งที่ยังอยู่และเสียชีวิตแล้ว ในทางตรงข้าม บริบทวัฒนธรรมที่เน้นเยาวชนมากกว่าแสดงความเคารพนับถือผู้อาวุโสน้อยกว่า ในบริบทวัฒนธรรมอื่น บางคนขอการปกปักษ์รักษาจากบรรพบุรุษที่ล่วงลับไปแล้ว การปฏิบัตินี้เรียก การบูชาบรรพบุรุษ
นูกุส
นูกุส (Nukus; ; ภาษาการากัลปัก:No‘kis / Нөкис; ; ) เป็นเมืองที่ใหญ่เป็นอันดับหกของ อุซเบกิสถาน และเป็นเมืองหลวงของสาธารณรัฐปกครองตนเองการากัลปักสถาน มีประชากรราว 271,400 คน (ประมาณการเมื่อ พ.ศ. 2553) แม่น้ำอามูดาร์ยาไหลผ่านเมืองนี้ สถานที่ในเมืองนี้ที่เป็นที่มีชื่อเสียงระดับโลกคือพิพิธภัณฑ์ศิลปะนูกุส
เสน่ห์ร้ายอุบายรัก
ละครเรื่องนี้ถูกสร้างโดย บริษัท มันนี่ พลัส เอ็นเตอร์เทนเม้นท์ จำกัด โดยออกอากาศทาง สถานีโทรทัศน์ช่องพีพีทีวี กำกับการแสดงโดย เสาวณิต สันตติวงศ์ไชย ออกอากาศทุกวันพุธ–พฤหัสบดี เวลา 20.20 – 21.50 น. เริ่มตอนแรกวันที่ 13 มกราคม พ.ศ. 2559
ความดันเลือดในปอดสูงยังคงอยู่ในทารกแรกเกิด
ภาวะความดันเลือดในปอดสูงยังคงอยู่ในทารกแรกเกิด () หรือภาวะทางไหลเวียนเลือดยังคงอยู่แบบทารกในครรภ์ () เป็นโรคของปอดและระบบไหลเวียนเลือดโรคหนึ่งซึ่งพบในทารกแรกเกิด มีลักษณะคือระบบไหลเวียนเลือดผ่านหัวใจและปอดไม่เปลี่ยนจากการไหลเวียนแบบทารกในครรภ์มาเป็นแบบทารกแรกเกิดที่เกิดแล้วอย่างที่ควร ทำให้มีความดันเลือดในปอดสูง เกิดการไหลของเลือดผ่านทางเชื่อมจากระบบไหลเวียนด้านขวาไปซ้าย ทำให้เลือดดำซึ่งไม่มีออกซิเจนผ่านเข้ามายังระบบไหลเวียนส่วนร่างกาย ทำให้ทารกมีออกซิเจนในเลือดต่ำได้อย่างรุนแรง
ทนพิษบาดแผลไม่ไหว
"ทนพิษบาดแผลไม่ไหว" เป็นซิงเกิลของวงดนตรีโปเตโต้ ในอัลบั้ม "Circle" ในปี พ.ศ. 2551 อัลบั้มชุดที่ 5 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย POTATO / NY - Q ออกจำหน่ายในปี พ.ศ. 2551
เพลง "ทนพิษบาดแผลไม่ไหว" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 ธันวาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล
การผลิตใช้คอมพิวเตอร์ช่วย
การผลิตใช้คอมพิวเตอร์ช่วย () เป็นการใช้ซอฟต์แวร์คอมพิวเตอร์เพื่อควบคุมอุปกรณ์เครื่องและระบบเครื่องจักรที่เกี่ยวข้องในการผลิตชิ้นงาน นอกจากนี้ยังหมายรวมถึงการใช้คอมพิวเตอร์ช่วยปฏิบัติการทั้งหมดของโรงผลิต ซึ่งรวมการวางแผน การจัดการ การขนส่ง และการเก็บ
ปฏิกิริยาเบลูซอฟ–จาโบทินสกี
ปฏิกิริยาเบลูซอฟจาโบทินสกี () หรือ ปฏิกิริยาบีซี () คือ หนึ่งในกลุ่มของปฏิกิริยาที่เป็นตัวอย่างดังเดิมของ (non-equilibrium thermodynamics) ซึ่งทำให้เกิด (nonlinear chemical oscillator) โดยธาติที่มีส่วนในระบบการแกว่งนี้มีเพียงโบรมีนและกรดเท่านั้น ปฏิกิริยานี้มีความสำคัญด้วยความที่ทำให้เห็นว่าปฏิกิริยาทางเคมีนั้นไม่จำเป็นต้องมีพฤติกรรมแบบ ปฏิกิริยาเหล่านี้นั้นไกลจากความสมดุลและมีการเปลี่ยนแปลงแบบอลวนในระยะเวลาหนึ่ง เพราะอย่างนี้ ปฏิกิริยานี้จึงเป็นต้นแบบทางเคมีที่น่าสนใจของปรากฏการณ์ทางชีววิทยาแบบไม่สมดุล อีกทั้งต้นแบบทางคณิตศาสตร์ของปฏิกิริยาบีซีเองยังเป็นทฤษฎีและการจำลองที่น่าสนใจ
มุมมองที่สำคัญมุมหนึ่งของปฏิกิริยาบีซีคือความสามารถในการ "ถูกกระตุ้น" ภายใต้ตัวกระตุ้น ส่งผลให้เกิดรูปแบบบนตัวกลางที่เคยอยู่อย่างสงบ
การค้นพบของปรากฏการณ์นี้ถูกยกให้กับ  เค้ากล่าวว่า ประมาณช่วงปี พ.ศ. 2493-2503 (แหล่งข่าวได้ระบุวันที่ตั้งแต่ช่วงปี พ.ศ. 2494 ถึง 2501) การผสม   และ ในกรดซัลฟิวริกที่ถูกเจือจาง อัตราส่วนของความเข้มข้นของอิออนของซีเรียม(IV)และซีเรียม(III) นั้นแกว่งไปมา ทำให้สีของสารละลายแกว่งไปมาระหว่างสีเหลืองและสีใส สิ่งนี้เกิดจากการที่อิออนของซีเรียม(IV) ถูกรีดิวซ์โดยกรดมาโลนิก จนกลายเป็นซีเรียม(III) ซึ่งถูกออกซิไดซ์โดยอิออนของโบรเมต(V)
เบลูซอฟได้พยายามที่จะตีพิมพ์ผลที่เค้าพบถึงสองครั้ง ทว่ากลัวถูกปฏิเสธด้วยความที่เค้าไม่สามารถอธิบายผลของตัวเองได้เพียงพอที่บรรณาธิการของวารสารที่เค้าส่งจะพอใจ จากนั้นนักชีวเคมีชาวโซเวียต  สนับสนุนให้เบลูซอฟสืบต่อความพยายามที่จะตีพิมพ์ผลงานของเขา ท้ายที่สุดผลงานของเขาก็ได้ตีพิมพ์บนวารสารที่ไม่มีชื่อเสียงและไร้การตรวจทาน
หลักจากการตีพิมพ์ของเบลูซอฟ ชโนลล์ส่งโปรเจ็คต่อในปี 2504 แก่นักศึกษาบัณฑิตศึกษาที่ชื่อว่า อนาตอล จาโบทินสกี ซึ่งเป็นผู้ตรวจสอบลำดับของปฏิกิริยาอย่างละเอียด แต่ทว่า ผลของงานนี้ยังไม่ได้เป็นที่รู้จักจนกระทั่งมีการสัมมนาทีปราก ในปี พ.ศ. 2511
กลไกของปฏิกิริยานี้มีความซับซ้อนเป็นอย่างมากและหลายงานวิจัยคาดว่าจะประกอบไปด้วย 18 ขั้นตอนที่แตกต่างกัน
หนึ่งในรูปแบบของอื่นของปฏิกิริยานี้ที่เป็นที่นิยมใช้ (CH(COH)) เป็นกรด และโพแทสเซียมโบรเมต(KBrO) เป็นตัวให้โบรมีน โดยมีสมการรวมว่า
การทดลองขวดสีน้ำเงิน
การทดลองขวดสีน้ำเงิน () คือ ปฏิกิริยาเคมี สารละลายในน้ำที่มีส่วนประกอบของกลูโคส, โซดาไฟ, เมทิลีนบลู (methylene blue) และอากาศเล็กน้อยถูกเขย่าในขวดที่ปิดอยู่ จากนั้นสารละลายได้เปลี่ยนจากที่ไม่มีสีเป็นสีน้ำเงินและกลับไปเป็นไม่มีสีอีกครั้งเมื่อถูกตั้งไว้ไม่นาน เมื่อเขย่าอีกครั้ง วัฏจักรนี้สามารถเกิดซ้ำได้หลายรอบ การทดลองนี้เป็นการสาธิตแบบดั้งเดิมและสามารถนำไปใช้ได้ในหลักสูตรวิชาห้องปฏิบัติการและเพื่อเป็นการทดลองทางเคมีเบื้องต้น ปฏิกิริยานี้นำไปใช้ได้กับน้ำตาลรีดิวซ์ชนิดอื่นนอกจากกลูโคส และสามารถใช้ได้กับสีย้อมรีดิวซ์ตัวอื่นเช่นกัน
สารละลายในน้ำของปฏิกิริยาแบบดั้งเดิมประกอบด้วย กลูโคส โซดาไฟ และเมทิลีนบลู อินอลเลตของกลูโคสถูกสร้างในขั้นตอนแรก ส่วนอันดับต่อไปเป็นปฏิกิริยารีดอกซ์ของอินอลเลตด้วยเมทิลีนบลู กลูโคสถูกอ็อกซิไดซ์เป็นกรดกลูโคนิก (Gluconic acid) ซึ่งเป็นโซเดียมกลูโคเนทในสารละลายภาวะด่าง เมทิลีนบลูถูกรีดิวซ์ไปเป็น leucomethylene blue ซึ่งไม่มีสี
หากมีออกซิเจนเพียงพอ leucomethylene blue จะถูกอ็อกซิไดซ์ไปเป็นเมทิลีนบลูและสารละลายจะกลับมามีสีฟ้าอีกครั้ง ปริมาณของออกซิเจนนั้นเพิ่มได้โดยการเขย่าสารละลาย เมื่อตั้งไว้ การรีดิวซ์ของกลูโคสจากสีย้อมรีดอกซ์ได้ทำให้สีของสารละลายหายไปอีกครั้ง ปฏิกิริยาเป็นปฏิกิริยาอันดับหนึ่งในกลูโคส เมทิลีนบลูและไฮดรอกไซด์ไอออน และเป็นเป็นปฏิกิริยาอันดับศูนย์ในอ็อกซิเจน
การเกิดรูปแบบเกิดขึ้นเมื่อสารละลายซึ่งมี NaOH กลูโคส และสีย้อม เทลงไปบนจานเพาะเชื้อที่เปิดสู่ชั้นบรรยากาศ สิ่งนี้ทำให้สารละลายเปลี่ยนรูปตามเวลาที่ปล่อยไว้ โครงส่างของรูปแบบนั้นเกิดขึ้นจากการขนส่งโมเลกุลผ่านการแพร่ และจลนพลศาสตร์เคมี รูปแบบที่เกิดขึ้นบนจานเพาะเชื้อนั้นคล้ายกับโมเสค ใยแมงมุม ขดไปมา แตกแขนง และเส้นที่ต่อกัน
จังหวัดมาวอปอลสกา
มาวอปอลสกา () หรือ เลสเซอร์โปแลนด์ () เป็นจังหวัดทางตะวันออกกลางของประเทศโปแลนด์ มีเนื้อที่ทั้งหมด 15,183 ตารางกิโลเมตร และมีประชากรทั้งหมด 3,354,077 คน โดยมีเมืองหลักคือ กรากุฟ
จังหวัดมาวอปอลสกาก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกรากุฟ จังหวัดตาร์นุฟ จังหวัดนอวือซอนตช์ และบางส่วนจากจังหวัดบีแยลสกอ-เบียวา จังหวัดคาโตวีตเซ จังหวัดกีแยลต์แซ และจังหวัดกรอสนอ
จังหวัดมาวอปอลสกาประกอบด้วย 61 เมือง โดยรายชื่อเรียงตามจำนวนประชากร (ข้อมูลปี ค.ศ. 2006)
เกออร์ค วิททิช
เกออร์ค วิททิช (; 16 มิถุนายน ค.ศ. 1897 – 26 สิงหาคม ค.ศ. 1987) เป็นนักเคมีชาวเยอรมัน เป็นผู้ค้นพบปฏิกิริยาวิททิช ซึ่งเป็นการสังเคราะห์อินทรีย์เพื่อเตรียมแอลคีน รวมถึงค้นพบปฏิกิริยาเรียงตัวใหม่ 1,2-วิททิช ปฏิกิริยาเรียงตัวใหม่ 2,3-วิททิช และการเตรียมฟีนิลลิเทียม วิททิชได้รับรางวัลโนเบลสาขาเคมีร่วมกับเฮอร์เบิร์ต ซี. บราวน์ ในปี ค.ศ. 1979
เกออร์ วิททิชเกิดที่กรุงเบอร์ลิน ในปี ค.ศ. 1897 ต่อมาครอบครัวของเขาย้ายไปอยู่ที่เมืองคัสเซิล วิททิชเรียนเคมีที่มหาวิทยาลัยทือบิงเงิน เขาได้เข้าร่วมในสงครามโลกครั้งที่หนึ่งและถูกกองทัพอังกฤษจับตัว หลังถูกปล่อยตัว วิททิชกลับมาเรียนต่อจนจบด้านเคมีอินทรีย์ เขาเริ่มทำงานเป็นนักวิทยาศาสตร์ตามคำแนะนำของคาร์ล ฟ็อน เอาเวิร์ส และได้งานเป็นอาจารย์สอนที่มหาวิทยาลัยมาร์บวร์ค ในปี ค.ศ. 1930 วิททิชแต่งงานกับวัลเทราท์ แอ็นสท์ ต่อมาวิททิชได้รับคำเชิญจากคาร์ล เทโอฟีล ฟรีส ให้มาดำรงตำแหน่งศาสตราจารย์ที่มหาวิทยาลัยเทคนิคเบราน์ชไวค์ หลังถูกนาซีกดดันอย่างหนัก วิททิชเดินทางไปมหาวิทยาลัยไฟรบวร์คตามคำเชิญของแฮร์มัน ชเตาดิงเงอร์
ในปี ค.ศ. 1944 วิททิชดำรงตำแหน่งหัวหน้าภาควิชาเคมีอินทรีย์ของมหาวิทยาลัยทือบิงเงิน ในช่วงที่ทำงานที่นี่ วิททิชได้คิดค้นปฏิกิริยาวิททิช ต่อมาเขาดำรงตำแหน่งหัวหน้าภาควิชาเคมีอินทรีย์ที่มหาวิทยาลัยไฮเดิลแบร์คจนกระทั่งเกษียณในปี ค.ศ. 1967 และได้รับรางวัลโนเบลสาขาเคมีในปี ค.ศ. 1979
วิททิชยังคงตีพิมพ์บทความวิชาการถึงปี ค.ศ. 1980 เขาเสียชีวิตในปี ค.ศ. 1987
เจ้าชายมูลัย ฮะซัน มกุฎราชกุมารแห่งโมร็อกโก
เจ้าชายมูลัย ฮะซัน มกุฎราชกุมารแห่งโมร็อกโก (; พระราชสมภพ: 8 พฤษภาคม พ.ศ. 2546) พระยุพราชเจ้าแห่งโมร็อกโก เป็นพระราชโอรสพระองค์ใหญ่ในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระขนิษฐาเพียงพระองค์เดียวคือ เจ้าหญิงลัลลา เคาะดีญะฮ์
เจ้าชายมูลัย ฮะซัน ได้ตามเสด็จพระราชบิดาไปประกอบพระราชณียกิจต่าง ๆ ตั้งแต่ปี พ.ศ. 2558
อันศอรอัลอิสลาม
อันศอรอัลอิสลาม (, "") เป็นกลุ่มก่อการร้ายของมุสลิมนิกายซุนนีในอิรัก และซีเรีย ก่อตั้งในอิรักเมื่อ พ.ศ. 2544 ในฐานะขบวนการอิสลามซาลาฟีที่ใช้กฎหมายชะรีอะฮ์อย่างจำกัดในหมู่บ้านในพื้นที่ควบคุมบริเวณบีรายา จนถึงทางตะวันออกเฉียงเหนือของฮะลับญะฮ์ ใกล้กับชายแดนอิหร่าน แนวคิดเน้นการตีความอัลกุรอานตามตัวอักษรและสนับสนุนการกลับสู่ตัวอย่างของมุสลิมคนแรกคือซาลาฟ หลังจากการรุกรานอิรักใน พ.ศ. 2546 กลุ่มนี้เป็นกลุ่มที่ใช้ความรุนแรงต่อต้านกองกำลังพันธมิตรนานาชาติในอิรักและกลุ่มพันธมิตรอิรัก กลุ่มนี้ยังคงต่อสู้กับรัฐบาลอิรักหลังการถอนตัวของสหรัฐอเมริกาและส่งสมาชิกไปยังซีเรียเพื่อต่อสู้กับรัฐบาลในสงครามกลางเมืองซีเรีย
ในวันที่ 29 สิงหาคม พ.ศ. 2547 ผู้นำ 50 คนของอันศอรอัลอิสลามประกาศว่ากลุ่มได้รวมเข้ากับรัฐอิสลามอิรักและลิแวนต์และได้สลายองค์กรไปอย่างไรก็ตาม บางหน่วยภายในอันศอรอัลอิสลามปฏิเสธการรวมตัวและยังคงดำเนินกิจกรรมในฐานะองค์กรอิสระ
กลุ่มนี้อยู่ในรายชื่อองค์กรก่อการร้ายของสหประชาชาติ ออสเตรเลีย แคนาดา อิสราเอล สหราชอาณาจักร และสหรัฐอเมริกา และอยู่ในเครือข่ายอัลกออิดะฮ์